जलाशय एवं बाँधको निर्माण अवधिमा वा निर्माण भइसकेपछि पनि निम्न गुणस्तरको निर्माण सामग्री र अन्य प्राविधिक त्रुटिका कारणले कुनै क्षति पुगेमा उक्त आयोजनामा संलग्न ड्याम सुरक्षा प्यानल, परामर्शदाता र ठेकेदार कम्पनी संयुक्त रूपमा जिम्मेवार हुनुपर्ने व्यवस्था गर्न जरुरी छ । साथै विकसित मुलुकहरूमा जस्तै पिआई (प्रोफेसनल इन्डेम्निटी) इन्सुरेन्सको व्यवस्था अनिवार्य गर्नु जरुरी छ जसले बाँध सुरक्षा प्यानल र परामर्शदाताको गल्तीका कारण कुनै दुर्घटना हुन पुगेमा सम्पूर्ण क्षतिको परिमाणलाई रकममा रूपान्तरण गर्दै क्षतिपूर्ति प्रत्याभूत गर्छ ।
